open-index/open-wikipedia-markdown huggingface dataset:
Miriam Beizana Vigo

**Miriam Beizana Vigo**, nada na Coruña o 20 de agosto de 1990, é unha escritora e galega en lingua castelá e crítica literaria.

## Traxectoria 
Naceu na Coruña, pero pasou a súa infancia en Carballo. *Todas las horas mueren* é unha novela curta que, na ficción, foi escrita por Olga a partir dunhas páxinas que comezou a súa nai. Finalmente, escribiu un ensaio sobre o cantante de pop Tino Casal. 

Aínda que na súa obra sempre dá protagonismo ás mulleres (xeralmente lesbianas), rexeita a etiqueta de novelas lésbicas dado que non son exclusivas de persoas LGTBI. En palabras da autora:

Entre as súas influencias están Fannie Flagg, Virginia Woolf, Carmen Laforet, Rosa Montero e Ana María Matute.
Colabora realizando críticas literarias en La Voz de Galicia e na web *Café Librería*, e realiza artigos no portal de difusión e visibilidade LGTB *Hay una lesbiana en mi sopa*. Tamén publicou varios relatos, tanto de forma particular como formando parte de antoloxías, como *Asalto a Oz*  ou *Misteria I* (esta última tras quedar finalista no premio do mesmo nome).

En 2019, publicou xunto a Maite Mosconi a súa primeira obra infantil (e a primeira en lingua galega), *Guerreiras de lenda*, que inclúe contos e poemas (baseados en lendas reais) e diversas actividades interactivas.

En 2020 publicouse a súa cuarta novela, *La herida de la literatura*, a primeira co apoio dunha editorial. En 2024 publicou de novo en galego (con Xerais) a súa obra *A soidade das nenas*. Nunha entrevista, anunciou que vai tratar de novo o fanatismo relixioso nunha futura novela.

## Premios e recoñecementos 
* 2º Premio no XI Certame de Contos Interculturais (polo relato *El Tren*)

## Obras 
### Novelas 
* 
* 
* 
* 
* 

### Relatos
* 

### Ensaio 
* 

### Libros colectivos 
* .
* .
* .
* .

## Notas 
## Véxase tamén
Jokioinen

**Jokioinen** (en sueco *Jockis*) é un municipio de Finlandia situado na rexión de Tavastia Propia. En 2018 a súa poboación era de 5&nbsp;279 habitantes. A superficie do termo municipal é de 181,94&nbsp;km2, dos cales 1,52&nbsp;km2 son auga. O concello ten unha  densidade de poboación de 29,26 hab./km².

Limita cos municipios de Tammela, Ypäjä, Humppila e Somero este último na rexión de Finlandia Propia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web da cidade de Jokioinen
Timothée Chalamet

**Timothée Hal Chalamet**, nado o 27 de decembro de 1995, é un actor franco-estadounidense. É coñecido polas súas actuacións como Finn Walden na serie de Showtime *Homeland* (2012), Danny Vance no filme dramático *Men, Women & Children* (2014), Tom Cooper no filme de ciencia ficción *Interstellar* (2014), Elio Perlman no filme de drama romántico *Call Me by Your Name* (2017) e Kyle Scheible no filme&nbsp;*Lady Bird* (2017).

## Filmografía 
### Cine 
### Televisión 
### Teatro 
## Premios e nomeamentos 
## Notas 
## Véxase tamén 
### Ligazóns externas 
*
Helen Zille

**Otta Helene Maree Zille**, nada en Xohanesburgo o 9 de marzo de 1951, é unha política surafricana, Xefe de Goberno da provincia de Cabo Occidental, membro do Parlamento da Provincia, líder do partido da oposición Alianza Democrática e exalcaldesa de Cidade do Cabo.

## Traxectoria 
Estudou xornalismo na Universidade de Witwatersrand. foi activista antiapartheid, e a finais da década de 1970, mentres traballaba no *Rand Daily Mail*, denunciou o asasinato do líder do Movemento de Conciencia Negra, Steve Biko. Tamén traballou co Black Sash e outros grupos favorables á democracia a finais da década de 1980.
En 2008 recibiu o premio á mellor alcaldesa do mundo. En 2017 foi destituída das súas funcións no seu partido por apoloxía da colonización.

## Notas 
## Véxase tamén 
### Ligazóns externas 
* www.helenzille.co.za
Universidade de Sydney

A **Universidad de Sydney** é unha universidade que se atopa na cidade de Sydney, Australia. É a universidade máis antiga do estado, fundada en 1850. A partir de 2009, a institución contaba con 47&nbsp;775 estudantes, e era a segunda universidade meirande de Australia. É unha das principais e máis afamadas universidades do país, e tamén de toda Oceanía.

O campus central, cuxa arquitectura se inspira na de Oxbridge, xace nos suburbios de Camperdown e Darlington, ó suroeste do distrito financeiro central de Sydney. Ademais, a universidade inclúe varios outros campus pequenos doutras organizacións nos últimos 20 anos, tales como o Conservatorio de Música de Sydney ou o Colexio das Artes de Sydney.

A Universidade de Sydney é membro do *Grupo das Oito* (universidades australianas), do Consorcio Académico 21, da Asociación de Universidades da Conca do Pacífico e da *Worldwide Universities Network*.

## Notas 
## Véxase tamén 
### Ligazóns externas 
* Páxina oficial
Estadio de Kaliningrado

O **Estadio de Kaliningrado** (en ruso: *Калининградский стадион*), tamén coñecido como **Arena Baltika** (*Арена Балтика*), é un estadio de fútbol ruso da cidade que lle dá nome, Kaliningrado. Este estadio albergou catro partidos da fase de grupos do Mundial de Fútbol Rusia 2018. É o campo do FC Baltika Kaliningrado da Liga Premier de Rusia. Ten capacidade para 35.015 espectadores. Foi construído para a disputa do Mundial por mor de que o outro estadio da cidade (Estadio Baltika) non tiña suficiente capacidade, era demasiado antigo e non estaba ben situado para un evento de tan grande magnitude.

O estadio está situado nunha illa no interior do curso do río Pregolia, ás aforas da cidade de Kaliningrado. Por ese motivo, os deseñadores buscaron un aspecto para a construción que harmonizara coa contorna.

Ao estar localizado no Óblast de Kaliningrado, pequeno enclave ruso no Mar Báltico, fixo que este fose o estadio da Copa Mundal de Fútbol 2018 máis próximo á Unión Europea e ao Espazo de Schengen, a tan só uns 45 quilómetros da fronteira con Polonia.

## Mundial de Fútbol Rusia 2018 
## Notas
James Middleton

**James William Middleton**, nado o 15 de abril de 1987 en Reading, Inglaterra, é un empresario británico coñecido por ser o irmán de Catarina de Cambridge.

## Traxectoria 
James é o fillo máis pequeno e o único varón de Michael Francis Middleton (nado en 1949) e Carole Goldsmith (nada en 1955). As súas irmás máis vellas son Catarina de Cambridge e Pippa Middleton.

Foi educado, como as súas irmás, no colexio St Andrew's e no Marlborough College. Iniciou a carreira de Recursos Ambientais na Universidade de Edimburgo pero abandonou e comezou o seu propio negocio. Padece de dislexia.

Dende 2018 mantén unha relación coa socialité Alizée Thevenet. Prometeuse con ela en outubro de 2019.
Jedward

**John Paul Henry Daniel Richard Grimes** e **Edward Peter Anthony Kevin Patrick Grimes**, nados en Dublín, Irlanda o 16 de outubro, 1991, son un dúo irlandés de música pop. Son dous irmáns xemelgos que cantan baixo o nome de **Jedward**. En 2009 apareceron na sexta tempada de The X Factor (Reino Unido) cos seus nomes reais John & Edward gañando unha gran popularidade e quedando en sexto lugar. Dende entón o seu mentor no concurso, Louis Walsh, é tamén o seu representante.
Jedward lanzaron tres álbums de estudio: *Planet Jedward*, *Victory* e *Young Love.* *Planet Jedward* e *Victory* alcanzaron o dobre disco de platino en Irlanda mentres que *Young Love* foi disco de ouro. Tamén lanzaron nove sinxelos, incluíndo "Under Pressure (Ice Ice Baby)" (mash-up de Under Pressure de Queen e a canción Ice Ice baby de Vanilla Ice), "**Lipstick**", a canción coa que representaron a Irlanda no Festival da Canción de Eurovisión 2011, e "**Waterline**", coa que representaron en Eurovisión ó seu país en 2012.

Jedward tamén son coñecidos polo seu traballo en televisión, incluíndo os seus traballos de presentadores dos programas infantís ''Jedward's Big Adventure* de ITV2 e *OMG! Jedward's Dream Factory'' de RTE.

## Notas 
## Véxase tamén 
### Ligazóns externas 
* Páxina oficial
Nikolai Abramov

**Nikolai Viktorovič Abramov** () nado o 24 de xaneiro de 1964 en Ladv e finado o  23 de xaneiro de 2016 en Petrozavodsk, foi un fotógrafo, xornalista, tradutor e escritor vepsio, autor do primeiro libro literario en lingua vepsia.
## Traxectoria 
Pasou a súa infancia na súa aldea natal, e realizou os estudos secundarios na vila de Vingl. Despois formouse na Escola Técnica Topográfica de Leningrado, na Universidade Estatal de Petrozavodsk e na Universidade Pedagóxica Estatal de Carelia. Ao longo da súa vida realizou diversos traballos, dende traballar nunha granxa estatal a dirixir unha casa rural de cultura. Foi correspondente de diversas publicacións como *Svirskie Ogni*, *Finno Ugorskaia Gazeta* ou *Kto o Chom* e  editor do mensual en vepsio Kodima. Durante os seus últimos anos traballou na Biblioteca Nacional de Carelia. Foi membro da Unión de Escritores de Rusia dende 1998 e da Unión de Xornalistas de Rusia dende 2003 e directivo da Asociación Internacional de Escritores Ugrofineses e da Unión de Xornalistas da República de Carelia.
### Actividade creativa 
En 1994 Abramov publicou o primeiro libro literario en vepsio, a colección de poemas *Koumekümne koume* . Na súa segunda colección publicada en 1999 *Kurgiden aig* alén da súa propia obra, traduciu poemas de Pushkin, Esenin, Pasternak, Rubtsov, Visotski e Evtushenko. A terceira collección, "Pagiškam, vell" publicouna con tradución ao ruso. A súa poesía, de carácter lírico, céntrase na vida campesiña e na natureza e traduciuse ao ruso, finés, sueco, noruegués, húngaro, estoniano e francés e diversas linguas ugrofinesas de Rusia. En 2013 publicouse unha transcrición dunha selección das súas poesías ao cirílico, o terceiro libro vepsio publicado en cirílico coa finalidade de chegar a aqueles vepsios non familiarizados coa ortografía latina oficial da lingua.

O poeta traduciu clásicos rusos e internacionais como Omar Khayyam, Rabindranath Tagore, William Shakespeare, Paul Verlaine, Lev Tolstoi ou Nikolai Klyuev. Tamén traduciu fragmentos da épica estoniana *Kalevipoeg*, contos populares komi, e versos e relatos de escritores ugrofineses de Rusia ou mesmo as letras de Yesterday (The Beatles) e We are the Champions (Queen) que cantou Anna Vasilyeva (Yusne) e o grupo carelio "Kantele" .

Nikolai Abramov foi tamén un recoñecido fotógrafo, realizando tres exhibicións en Petrozavodsk, ademais de expoñer noutros lugares Rusia e mais en Noruega, Ucraína, e coas súas fotografías publicadas en revistas e álbums fotográficos.

## Obra 
* *Koumekümne koume*. Petroskoi: «Karjal», 1994.
* *Kurgiden aig*. Petroskoi: «Periodik», 1999.
* ''Pagiškam, vell' *. Petroskoi: «Periodik», 2005.

#### Edicións foráneas e transliteracións 
* *Kahtišti koumekümne koume*. Tradución ao húngaro, 2010.
* *Kurgede aeg *. Tradución ao estoniano, 2010.
* *Les chants des forêts*. Tradución ao francés, 2011
* *Оять-ёген рандал..''. Transliteración cirílica, 2013

## Notas
Peter Phillips

**Peter Mark Andrew Phillips**, nado o 15 de novembro de 1977, é o primeiro fillo e único varón de Ana do Reino Unido e do seu primeiro esposo, Mark Phillips. É décimo cuarto na liña de sucesión ao trono.

## Traxectoria 
É o neto máis vello da raíña Isabel II do Reino Unido e do príncipe Filipe de Edimburgo. Phillips non goza dun título ou estilo real por decisión dos seus pais. A súa irmá máis nova, Zara Phillips tampouco goza destes. Despois de graduarse na universidade no ano 2000, traballou para Jaguar Racing, seguido por Williams F1. Phillips ten un baixo perfil público, con ningún servizo ou deber real. Actualmente traballa no banco de Escocia.

## Matrimonio e descendencia 
Mentres traballaba para Williams F1 no Canadá no 2003, coñeceu a Autumn Patricia Kelly, coa que casou na Capela de San Xurxo no 2008.

Viven xuntos en Gatcombe Park, Glocestershire coas súas fillas:
* Savannah Phillips (nada o 29 de decembro de 2010). Primeira bisneta de Isabel II do Reino Unido.
* Isla Phillips (nada o 29 de marzo de 2012).
Andrew Mountbatten-Windsor

**Andrew Albert Christian Edward Mountbatten-Windsor**, coñecido anteriormente como **príncipe André**, nado en Londres o 19 de febreiro de 1960, é o terceiro fillo e segundo varón da raíña Isabel II do Reino Unido e do príncipe Filipe de Edimburgo. Foi duque de York e o sétimo na liña de sucesión ao trono británico. En outubro de 2025, André renunciou aos seus títulos reais por mor da súa relación con Jeffrey Epstein.

## Traxectoria 
### Primeiros anos 
O príncipe naceu no Palacio de Buckingham e como fillo da raíña foille concedido o tratamento de *Alteza Real*.
Foi bautizado o 8 de abril de 1960.

O príncipe tivo unha educación na casa para posteriormente ingresar na Heathersdown Preparatory School e en Gordonstoun.

### Servizo na Mariña Real 
En 1979 enlistouse na Mariña Real Británica. Loitou na Guerra das Malvinas servindo ao barco HMS Invincible. Foi ascendendido a comandante pero retirouse no 2001.

Cando André era duque de York tiña como obriga real representar ao Reino Unido na área de comercio e investimento.

### Matrimonio e descendencia 
O 23 de xullo de 1986 casou con Sarah Ferguson na Abadía de Westminster. Adquiriu os títulos de duque de York, conde de Inverness e barón Killyleagh.
Tiveron dúas fillas;
* A princesa Beatriz de York, nada o 8 de agosto de 1988.
* A princesa Uxía de York, nada o 23 de marzo de 1990. 

En 1992 a parella separouse e acordouse un divorcio para o ano 1996.

## Caso Jeffrey Epstein 
Virginia Giuffre, unha das vítimas de tráfico sexual do millonario Jeffrey Epstein, na súa declaración afirmou que foi obrigada a manter relacións sexuais co príncipe André de Inglaterra en 2001.

Na súa primeira entrevista para un medio británico, Giuffre contou como foi *levada* a Londres dende os Estados Unidos cando tiña 17 anos. Segundo o seu relato, Epstein e a súa entón parella, Ghislaine Maxwell (filla do magnate dos medios Robert Maxwell), levárona a Tramp (club nocturno) da capital británica para atoparse con André de Inglaterra. O príncipe André foi criticado dende hai moitos anos pola súa amizade con Jeffrey Epstein. "Xa no auto, Ghislaine díxome que tiña que facer con André o mesmo que fixera con Jeffrey, e iso púxome enferma", asegurou.

A vítima contou que aquel encontro sexual co príncipe André, que tivo lugar segundo o seu relato nunha habitación da casa de Maxwell no barrio Belgravia, "non durou moito" e resultou "desagradábel". "El non se portou mal nin nada, pero levantouse, dixo grazas e foise", contou. Iñantes, relatou como fora o seu encontro no club, polo que definiu ao príncipe André como "o bailarín máis espantoso" que vira na súa vida. "Era horríbel, e non paraba de suar enriba de min. A súa suor esparexíase por todos lados coma se fose choiva. Dábame noxo, pero sabía que tiña que facerlle estar contento, porque era o que Jeffrey e Ghislaine esperaban de min".

## Notas
Ana do Reino Unido

** Ana do Reino Unido, a Princesa Real **, (Anne Elizabeth Alice Louise), nada en Londres o 15 de agosto de 1950, é a única filla da raíña Isabel II do Reino Unido e do seu consorte, o príncipe Filipe de Edimburgo. É a sétima en portar o título de **princesa real** e a décimo terceira na liña de sucesión ao trono.

## Traxectoria 
Dende o momento do seu nacemento, o 15 de agosto de 1950, recibiu o título de princesa Ana de Edimburgo, grazas á patente real que o seu avó, Xurxo VI do Reino Unido emitira en 1948 garantindo devandito título aos fillos do duque de Edimburgo.

O seu bautizo celebrouse na Sala de Música do Palacio de Buckingham, o 21 de outubro de 1950.

A princesa educouse no Palacio de Buckingham e despois no internado Benenden en Kent. Este último permitiu á princesa dominar o idioma francés.

## Traballo cos cabalos 
A princesa mostrou entusiasmo polos cabalos dende unha temperá idade e dedicoulles parte da súa vida. Competiu nos Xogos Olímpicos de Montreal 1976 co equipo británico. Foi presidenta da Federación Ecuestre Internacional entre 1986 e 1994.

## Matrimonio e descendencia 
A súa voda o 14 de novembro de 1973 co capitán Mark Anthony Phillips na Abadía de Westminster foi televisada a todo o mundo.Tiveron dous fillos:
* Peter Phillips (nado o 15 de novembro de 1977). Casou con Autumn Patricia Kelly (n. 1978). Teñen dúas fillas:
Savannah Phillips (nada o 29 de decembro de 2010) e Isla Phillips (nada o 29 de marzo de 2012).

* Zara Phillips, MBE (nada o 15 de maio de 1981). con Michael James Tindall, MBE (n. 1978). Teñen dúas fillas:
Mia Tindall (nada o 17 de xaneiro de 2014) e Lena Tindall (nada o 18 de xuño de 2018).

Os seus fillos non recibiron título nobiliario ningún.

O 20 de marzo de 1974 a princesa sufriu un intento de secuestro infrutuoso.

En 1992 separouse do capitán Mark Phillips e casou co vicealmirante Timothy James Laurence, co que segue casada na actualidade.
Revista Abrente

Revista ***Abrente*** pode referirse a:
****Abrente***, publicación da Congregación de la Anunciada y San Luis Gonzaga de Santiago de Compostela, publicado de 1927 a 1941;
****Abrente***, publicación da Casa de Galicia de Buenos Aires creada en 1940;
****Abrente***, publicación da Casa Galicia de Valladolid creada en 1957;

****Abrente***, publicación da Real Academia Galega de Belas Artes creada en 1969;
****Abrente***, publicación de Primeira Linha creada en 1996;

## Véxase tamén
Zara Phillips

**Zara Anne Elizabeth Phillips**, nada o 15 de maio de 1981, é a segunda e única filla de Ana do Reino Unido e de Mark Anthony Phillips. É a neta máis vella de Isabel II e do príncipe Filipe de Edimburgo. Ela é décimo sétima na liña de sucesión ao trono.

## Traxectoria 
### Primeiros anos 
Nada en 1981, Zara Phillips -igual có seu irmán, Peter, catro anos máis vello ca ela- non goza dun título real.

Seguindo os pasos da súa nai, Zara converteuse nunha amazona de elite, gañou o *Eventing World Champion*, o Campionato Mundial de Aquisgrán e foi votada en 2006 como Deportista do Ano na BBC.

Á parte do seu irmán Peter, Zara ten dúas irmás de pai, Felicity Tonkin e Heather Tonkin; tamén Stephanie Phillips da segunda esposa do seu pai, Sandy Pflueger.

Como neta maior da raíña Isabel II do Reino Unido, leva a cabo deberes reais. Xunto á súa nai, nomeou as embarcacións do Reino Unido. Zara frecuentemente atende eventos de caridade e apoia causas como lesións de columna vertebral, caridades ecuestres e nenos.

### Matrimonio e descendencia 
A finais de 2010 anunciouse o compromiso de Phillips con Michael James (Mike) Tindall. A voda tivo lugar o 30 de xullo de 2011 en Canongate Kirk, Edimburgo, Escocia. O matrimonio ten dúas fillas:
* Mia Tindall (nada o 17 de xaneiro de 2014).
* Lena Tindall (nada o 18 de xuño de 2018).
* Lucas Tindall (nado o 21 de marzo de 2018)

Phillips sufriu un aborto involuntario a finais de 2016.

## Notas
Beatriz de York

A **princesa Beatriz de York** (*Beatrice Elizabeth Mary*), nada en Londres o 8 de agosto de 1988, é un membro da Familia Real Británica.

## Traxectoria 
É filla do príncipe André e a súa exesposa, Sarah Ferguson. É neta da raíña Isabel II do Reino Unido e do príncipe Filipe de Edimburgo. A princesa Beatriz é a segunda muller na liña de sucesión ao trono, despois da princesa Carlota de Cambridge. Foi a primeira princesa nada na familia real desde o nacemento de Ana do Reino Unido, no ano 1950.

## Padroados 
* Patroa da Sociedade Musical York (11/2012).

## Notas
Eduardo de Edimburgo

O **príncipe Eduardo, duque de Edimburgo** (Edward Anthony Richard Louis; Londres, 10 de marzo de 1964), é o cuarto e derradeiro fillo da raíña Isabel II e do príncipe Filipe de Edimburgo. É décimo na liña de sucesión ao trono británico.

## Primeiros anos 
O príncipe Eduardo naceu no Palacio de Buckingham e dende o seu nacemento, como fillo da raíña, é tratado como *Alteza Real*. Foi bautizado no Castelo de Windsor o 2 de maio de 1964.

O príncipe acudiu á Escola Gibbs en Londres e á Heatherdown Preparatory School en Berkshire. Coma o seu pai e irmáns máis vellos foi á Escola Gordonstoun en Escocia. Posteriormente, foi un ano a Nova Zelandia.

Tras regresar da súa viaxe, estudou e graduouse na Universidade de Cambridge.

## Traballo 
Despois da universidade alistouse na Mariña, aínda que abandonou, converténdose en albo para as críticas.

Traballou no teatro e mesmo produciu un show, aínda que non tivo éxito.

En 1993, Eduardo comezou unha compañía propia chamada *Ardent Television* coa que produciu documentais e dramas das familias reais europeas. Dimitiu como xefe para centrarse nas súas obrigas reais.

Eduardo e a súa dona están suxeitos a diversas obrigas reais. Eduardo é presidente da Federación dos Xogos da Mancomunidade. Tamén está involucrado co premio do duque de Edimburgo.

## Matrimonio e descendencia 
O 19 de xuño de 1999 casou con Sofía Rhys-Jones na Capela de San Xurxo. O príncipe recibiu o título de conde de Wessex e vizconde Severn. Eduardo recibirá tamén o ducado de Edimburgo cando este estea dispoñíbel.

O conde e a condesa de Wessex teñen dous fillos:
* *Lady* Luísa Mountbatten-Windsor (nada o 8 de novembro de 2003)
* Xaime Mountbatten-Windsor (nado o 17 de decembro de 2007).
Uxía do Reino Unido

A **princesa Uxía do Reino Unido** (*Eugenie Victoria Helena*, nada en Londres, Reino Unido, o 23 de marzo de 1990 é un membro da Familia Real Británica é a cuarta neta da raíña Isabel II do Reino Unido. Ata o seu matrimonio o 12 de outubro de 2018 o seu tratamento era: *princesa Uxía de York* aínda que tivo que renunciar ao seu título territorial. A princesa Uxía é a novena na liña de sucesión ao trono británico.

## Traxectoria 
A princesa Uxía naceu no Hospital de Portland en Londres o 23 de marzo de 1990. É a segunda filla do príncipe André e Sarah Ferguson. O seu nome é en honor á raíña Vitoria Uxía de España, unha neta da raíña Vitoria. Ten unha irmá máis vella, a princesa Beatriz de York, dous anos máis vella.

Foi bautizada o 23 de decembro de 1990, sendo a primeira bebé real en ter un bautizo público. 

Como neta da monarca británica na liña paterna, Uxía naceu como princesa do Reino Unido con tratamento de *Alteza Real*.

En 2002, tivo que someterse a unha operación da columna vertebral para corrixir unha escoliose que resultou exitosa.

Os seus pais separáronse en 1992 e divorciáronse en 1996. Ela non leva a cabo moitas funcións reais pero fai aparicións coa Familia Real en acontecementos importantes.

Asistiu a diversos colexios, entre eles o Marlborough College e graduouse na Universidade de Newcastle na carreira de Historia da arte.

Tras graduarse estivo un período de prácticas na prestixiosa casa de poxas Christie's e traballou para a firma Paddle8 en Nova York.

### Matrimonio e descendencia 
#### Compromiso 
O 22 de xaneiro de 2018 foi anunciado o compromiso da princesa co banqueiro Jack Brooksbank tras sete anos de relación. En abril de 2018 e como anticipación á voda a parella mudouse ao palacio de Kensington. 

#### Matrimonio 
A voda tivo lugar o 12 de outubro de 2018 na Capela de San Xurxo. Despois da voda conserva o título de princesa aínda que tivo que renunciar ao seu título territorial, "de York" pasando a ser "A Súa Alteza Real a princesa Uxía, Sra. Brooksbank".
Luísa Mountbatten-Windsor

**Luísa Mountbatten-Windsor**, nada co nome de **Louise Alice Elizabeth Mary** en Surrey o 8 de novembro de 2003, é un membro da Familia real británica. É a primeira filla de Eduardo de Wessex  e Sofía Rhys-Jones, condesa de Wessex. É a duodécima na liña de sucesión ao trono británico.

## Traxectoria
Lady Luísa naceu prematuramente no Hospital Frimley Park en Surrey, Inglaterra, despois de que a súa nai chegase ao hospital en ambulancia dende o fogar da parella, en Bagshot Park, Surrey. Foi levada a urxencias para realizarlle unha cesárea. O príncipe Eduardo non puido estar presente no nacemento por ser tan repentino. Foi bautizada o 24 de abril de 2004.

Lady Luísa naceu cun trastorno ocular chamado exotropía. En xaneiro de 2006 informouse de que lle fixeran unha operación de 30 minutos baixo anestesia xeral para corrixilo, pero en 2009 dito trastorno ocular rexenerouse.

En 2011 Lady Luísa foi unha das damas de honor que formaban parte da corte nupcial do enlace do seu curmán Guillerme de Cambridge, con Catarina de Cambridge na Abadía de Westminster.
Igrexa de Hall

A **igrexa de Hall** (sueco: *Halls kyrka*) é unha igrexa medieval luterana en Hall, na illa sueca de Gotland, pertencente á diocese de Visby.

## Historia 
A igrexa de Hall data na súa totalidade do século XIII. As súas partes máis antigas son a nave e o coro, construídos no segundo cuarto do século. A torre é un pouco posterior. Estilisticamente é un edificio de transición entre a arquitectura románica e gótica. Cunha columna centrar e catro tramos, formado dous corredores, a nave da igrexa é a estrutura máis sinxela que encaixa na definición dunha igrexa de salón.

Internamente a igrexa está decorada con frescos que foron descubertos durante unha restauración no ano 1956. Os frescos da parede norte do coro son do século XIV e representan a árbore da vida, a María con Cristo, a Cristo na cruz e a Cristo nunha mandorla. Os frescos da parede sur son de 1603 e representan a dous homes con roupas renacentistas axeonllados con Cristo na cruz. Na nave tamén hai frescos do século XIV onde se amosa a Coroación da Virxe e a psicostasia. A meirande parte do resto do mobiliario é de despois da Reforma. Os bancos son dos séculos XVII e XVIII e o púlpito de 1619. A igrexa ten tamén un barco votivo de 1871.

## Galería de imaxes 

Hall - KMB - 16000300024502.jpg|Vista dende o aire
Cruz triunfal en Hall.jpg|Cruz triunfal
Halls-kyrka-Gotland-2010 02-interior.jpg|Interior da igrexa

## Notas
Xaime Mountbatten-Windsor

**Xaime, conde de Wessex** (*James Alexander Philip Theo Mountbatten-Windsor*; nado o 17 de decembro de 2007) é un membro da Familia Real Británica. É o segundo fillo e único varón de Eduardo de Wessex e da súa dona, Sofía Rhys-Jones. É undécimo na liña de sucesión ao trono. Non utiliza o tratamento de *Alteza Real*.
Savannah Phillips

**Savannah Anne Kathleen Phillips**, nada en Gloucester (Inglaterra) o 29 de decembro de 2010, é unha nobre británica. Ocupa a posición 15° na liña de sucesión ao trono.
## Traxectoria 
E a filla de Peter Phillips -fillo de Ana do Reino Unido- e mais Autumn Patricia Kelly. É a primeira bisneta da raíña Isabel II do Reino Unido e do seu marido o duque Filipe de Edimburgo. Non ten título real. Foi bautizada o 23 de abril de 2011 preto da residencia da súa avoa Ana.
División de Honra de Rugby 2018-2019

A **tempada 2018-2019 da División de Honra** da liga nacional de rugby foi a 52ª edición da principal competición entre clubs de rugby en España. O torneo chámase **Liga Heineken** por razóns de patrocinio.

A fase de liga regular contará con 22 xornadas, comezando a fin de semana do 16 de setembro de 2018 e rematando a fin de semana do 14 de abril de 2019. Os seis primeiros equipos da táboa participarán na fase de eliminatorias polo título de liga, que rematará coa final do campionato o 26 de maio de 2019.

Tralo remate da tempada 2017-2018 os clubs crearon a asociación Liga Nacional de Rugby co propósito de organizar o campionato a partir de 2019, de xeito que esta podería ser a derradeira edición do campionato organizada pola Federación Española de Rugby.

## Equipos participantes
A edición 2018-2019 da División de Honra contará con doce equipos participantes: tres vascos, tres casteláns, dous cataláns, dous madrileños, un valenciano e un cántabro. O Aparejadores de Burgos ocupou a praza que o ano anterior tiña o descendido Getxo Rugby Taldea.

De seguido unha táboa coa traxectoria nas 51 edicións anteriores da División de Honra de rugby dos doce equipos participantes:

* 

## Liga regular 
## Notas
## Véxase tamén
### Ligazóns externas
* Páxina web da Federación Española de Rugby 
* Páxina web do Valladolid Rugby Asociación Club 
* Páxina web do Club de Rugby El Salvador 
* Páxina web do Club Alcobendas Rugby 
* Páxina web da Unió Esportiva Santboiana 
* Páxina web do Club de Rugby Cisneros 
* Páxina web do Independiente Rugby Club  
* Páxina web do Ordizia Rugby Elkartea 
* Páxina web do Gernika Rugby Taldea 
* Páxina web do Hernani Club de Rugby Elkartea 
* Páxina web do Futbol Club Barcelona 
* Páxina web do Aparejadores Rugby Burgos 
* Páxina web do Club de Rugby La Vila 

### Outros artigos
* División de Honra B de Rugby 2018-2019 (segunda división)
Isla Phillips

**Isla Elizabeth Phillips**, nada en Gloucester o 29 de marzo de 2012, é unha nobre inglesa, segunda filla de Peter Phillips, sobriño do rei Carlos III do Reino Unido e mais de Autumn Patricia Kelly. Encóntrase na liña de sucesión ao Trono Británico.

## Traxectoria 
Naceu no hospital de Gloucestershire en Inglaterra. É a segunda bisneta da raíña Isabel II do Reino Unido e do seu marido o duque Filipe de Edimburgo, e a segunda neta de Ana do Reino Unido e o seu exmarido Mark Phillips. Non ten título real. Foi bautizada o 23 de agosto de 2012.
Perfil topográfico

[miniatura|270px|Exemplo dun perfil topográfico obtido a partir dun mapa de [curva de nivel|curvas de nivel.]]
Un **perfil topográfico** ou **corte topográfico** é unha representación do relevo do terreo que se obtén cortando transversalmente as liñas dun mapa de curvas de nivel ou mapa topográfico. Cada curva de nivel pode definirse como unha liña pechada que une puntos do relevo situados a igual altura sobre o nivel do mar. Debúxase xeralmente na mesma escala horizontal que o mapa, mais a utilización dunha escala vertical realzada ou esaxerada é ás veces aconsellable para subliñar os elementos do relevo. Isto pode variar segundo a inclinación e amplitude do relevo terrestre, pero adoita ser de tres a cinco veces a escala horizontal.

Unha serie de perfís paralelos, tomados a intervalos regulares nun mapa, pode combinarse para proporcionar unha visión tridimensional máis completa da área que aparece no mapa topográfico. Grazas á informática, poden realizarse modelos tridimensionais máis sofisticados da paisaxe a partir de datos dixitais do terreo.

A liña do plano definida polos puntos que limitan o perfil chámase **directriz** e a liña horizontal de comparación sobre a que se constrúe o perfil, **base**.

## Aplicacións 
Unha das aplicacións máis importantes dos perfís ou seccións verticais é na construción de obras de gran lonxitude e pouca anchura, por exemplo estradas, sumidoiros e oleodutos.

Ás veces inclúense perfís topográficos escollidos nos mapas impresos, como os que se deseñan para as rutas ou rumbos de navegación, as escavacións e, especialmente, para os mapas xeolóxicos, onde se utilizan para mostrar a estrutura interna das formacións rochosas presentes nun territorio.

As persoas que estudan os recursos naturais como os xeólogos, xeomorfólogos, edafólogos e estudosos da vexetación, entre outros, constrúen perfís para observar a relación dos recursos naturais cos cambios de topografía e analizar numerosos problemas.

## Notas 
## Véxase tamén 
### Outros artigos 
* Topografía
Jo Freeman

**Jo Freeman**, nada en Atlanta (Xeorxia) o 26 de agosto de 1945, é unha  politicóloga, escritora e avogada feminista estadounidense.

## Traxectoria 
Na década de 1960, mentres estudaba na Universidade de Berkeley (California) involucrouse en organizacións polas liberdades civís. Levou a cabo rexistro de votantes e organización comunitaria en Alabama e Mississippi, e foi unha das primeiras organizadoras do movemento de liberación da muller.

É autora de varias obras feministas clásicas, como *The Tyranny of Structurelessness*.

## Obra 
* ''The Politics of Women's Liberation: A Case Study of an Emerging Social Movement and Its Relation to the Policy Process* (Longman, 1975; iUniverse, 2000). 
* *Women: A Feminist Perspective*, editor (Mayfield, 1975, 1979, 1984, 1989, 1995). 
* *Social Movements of the Sixties and Seventies*, editor (Longman, 1983). 
* *Waves of Protest: Social Movements Since the Sixties*, editor with Victoria Johnson (Rowman & Littlefield, 1999). 
* *A Room at a Time: How Women Entered Party Politics* (Rowman & Littlefield, 2000). 
* *At Berkeley in the Sixties: The Education of an Activist, 1961–1965* (Indiana University Press, 2004). 
* *We Will Be Heard: Women's Struggles for Political Power in the United States'' (Rowman & Littlefield, 2008). 

## Notas 
## Véxase tamén 
### Ligazóns externas 
* www.jofreeman.com
Palacio de Queluz

O **Palacio Real de Queluz** (en portugués: *Palácio Real de Queluz*), tamén coñecido como **Palacio Nacional de Queluz** é un palacio do século XVIII localizado na cidade de Queluz, no concello de Sintra, distrito de Lisboa (Estremadura). Un dos últimos grandes edificios en estilo rococó erguidos na Europa, o palacio foi construído como unha residencia de verán para Pedro de Bragança, que viría a ser máis tarde marido e rei consorte da súa sobriña, a raíña María I de Portugal.

A súa construción iniciouse no ano 1747, tendo como arquitecto a Mateus Vicente de Oliveira. Malia ser moito máis pequeno, é coñecido como o *Versalles portugués*. A partir de 1826, o palacio lentamente deixou de ser o favorito dos soberanos portugueses. En 1908 pasa a ser propiedade do estado. Despois dun grave incendio en 1934, o cal destruíu o seu interior, o palacio foi extensivamente restaurado, e hoxe en día atópase aberto ao público.

Dende 1910 está declarado Monumento Nacional.

## Véxase tamén 
### Ligazóns externas 
* Páxina web oficial do palacio
Andrés Pazos

**Andrés Pazos**, nado o 16 de xullo de 1945 en Santiago de Compostela e finado o 13 de xaneiro de 2010 en ibídem, foi un actor galego que viviu no Uruguai dende a súa mocidade.

## Traxectoria 
Instalouse no Uruguai na súa mocidade, e pasou alí a maior parte da súa vida, graduouse na escola de teatro de *El Galpón*, tradicional compañía teatral de Montevideo. Tamén colaborou na fundación de *La Gaviota*, colectivo teatral onde se desempeñou entre 1973 e 1985.
Con *El Galpón* estivo exiliado en México durante a ditadura militar que gobernou Uruguai, actuando en varias producións da compañía como "Rasga Corazón" (1989), do brasileiro Oduvaldo Viana Filho.
Na década de 1990, Andrés Pazos volveu a Galicia, onde integrou o Centro Dramático Galego (CDG), da cidade de Santiago de Compostela, onde actuou e dirixiu varias producións.
Nos últimos anos da súa vida, moveuse entre España, Uruguai e a Arxentina, traballando en teatro e cine. Chegou a ser moi coñecido polo seu papel de Jacobo na multipremiada *Whisky*, dos directores Pablo Stoll e Juan Pablo Rebella (2004). Tamén traballou en *¿Quién dice que es fácil?* (2007), de Juan Taratuto. Morreu en Santiago de Compostela aos 65 anos de idade a consecuencia dun cancro.

## Filmografía 
* *El rey del río* (Manuel Gutiérrez Aragón , 1995)

* *Televapor* (Paco Carballés e Ricardo Llovo , 1997)
* *Whisky* (Pablo Stoll e Juan Pablo Rebella, 2004)
* *La perrera* (Manolo Neto , 2006)
* *¿Quién dice que es fácil?* (Juan Taratuto, 2007)
* *Matrioshka* (Germán Tejeira, 2008)

## Notas
Laboratorio Nacional de Los Alamos

O **Laboratorio Nacional de Los Álamos** (en inglés *Los Alamos National Laboratory* acurtado como *Los Alamos* ou *LANL*) é unha organización científica dependente do Departamento de Industria dos Estados Unidos. Foi fundado en 1943. Creouse para a fabricación de bombas atómicas no Proxecto Manhattan que serían botadas sobre o Xapón durante a segunda guerra mundial. Nas súas orixes era coñecido como Proxecto Y. O seu primeiro director foi J. Robert Oppenheimer (1943–1945)

## Descrición
## Notas 
## Véxase tamén 
### Bibliografía 
* 
### Outros artigos 
* Arma nuclear
* Bomba atómica
* Maria Goeppert-Mayer 
* Movemento antinuclear
* Oppenheimer (filme)
* Richard Feynman  
### Ligazóns externas 
* Oficina de Xestión de Laboratorios da Universidade de California (sitio web oficial)
* Los Alamos Neutron Science Center "LANSCE"
* *LANL: The Real Story* (blog da comunidade LANL)
* *LANL: The Corporate Story* (blogue de seguimento de "LANL: The Real Story)
* *LANL: The Rest of the Story* (blogue en curso para empregados de LANL)
* *Protexendo os materiais nucleares da nación*. O goberno chama seguros aos complexos armamentísticos; Os críticos non están de acordo NPR
* Los Alamos Study - grupo con sede en Albuquerque oposto ás armas nucleares
* Sitio Y: Los Alamos Un mapa do Manhattan Project - Sitio Y: Los Alamos, Novo México.
* Instalacións nucleares do Laboratorio Nacional de Los Alamos, 1997
Humppila

**Humppila** é un municipio de Finlandia situado na rexión de Tavastia Propia. En 2018 a súa poboación era de 2&nbsp;253 habitantes. A superficie do termo municipal é de 148,61&nbsp;km2, dos cales 0,65&nbsp;km2 son auga. O concello ten unha  densidade de poboación de 15,23 hab./km².

Limita cos municipios de Forssa, Jokioinen e Ypäjä na súa mesma rexión, Loimaa na rexión de Tavastia Propia, e Punkalaidun e Urjala estes dous últimos na rexión de Pirkanmaa.

O concello é unilingüe en finés.

## Notas 
## Véxase tamén 
### Ligazóns externas 
* Sitio web da cidade de Humppila
Estadio Central de Ekaterimburgo

O **Estadio Central de Ekaterimburgo** (en ruso: *Центра́льный стадио́н*), tamén denominado **Ekaterimburgo Arena**, é un estadio de fútbol ruso da cidade de Ekaterimburgo. Aquí disputa os seus partidos como local o FC Ural Ekaterimburgo que milita na Liga Premier de Rusia. A instalación foi inaugurada no ano 1957 para albergar multitude de eventos deportivos e de entretemento. En 2006 e 2014 sufriu dúas fortes renovacións. Actualmente conta cunha capacidade de 23.000 espectadores. Durante a celebración da Copa Mundial de Fútbol 2018 acadou unha capacidade de 35.000 espectadores grazas á colocación de 12.000 bancadas provisionais.

Foi unha das 12 sedes do Copa Mundial da FIFA 2018, das cales foi o estadio situado máis ao leste de todos. Ademais, foi a única sede localizada na zona asiática de Rusia.

## Historia 
O Estadio Central foi construído en 1957. Nesa zona da cidade xa existiran outras instalacións deportivas dende o ano 1900 como: o Velódromo, o Estadio Rexional... Neses primeiros anos trala súa construción converteuse nun dos escenarios de patinaxe de velocidade sobre xeo máis importantes de todo mundo. Acolleu os Campionatos do Mundo desa especialidade en 1959, así como numerosos campionatos da Unión Soviética (1958, 1962, 1964 e 1966). Nesas competicións chegaron a baterse récord mundiais. O estadio tamén chegou a albergar en varias ocasións a Espartaquiada e moitas outras competicións rusas e internacionais.
miniatura|esquerda|Reconstrución en xaneiro de 2017.

Xa no século XXI, a construción sufriu dúas remodelacións. Entre setembro de 2006 e 2011 deuse a primeira delas. Tras coñecerse que fora elixido sede para o Mundial de Fútbol Rusia 2018, en 2015 iniciouse unha importante reconstrución e modernización do estadio. As esixencias da FIFA sobre a capacidade mínima de 35.000 espectadores para que unha instalación poida albergar partidos dun Mundial, fixo necesaria a colocación de bancadas temporais no estadio durante o evento. Estas levantaronse nas tribunas leste e oeste, que sumaron un 30% do número de bancadas coas que contaba o estadio. Ademais, con esta reconstrución dotouse de altos niveis de servizos e seguridade ao edificio.

O interior da instalación reúne un campo de fútbol de herba natural de 105x68 e unha pista de atletismo arredor con oito rúas, áreas para salto de lonxitude, triplo salto e zona para lanzamento de peso. Tanto a pista como o campo foron axustados ás normativas de FIFA, UEFA e Federación Rusa de Atletismo, así como para a celebración de eventos culturais e concertos.

## Mundial de Fútbol Rusia 2018 
## Estadio antes do Mundial 

Ficheiro:Центральный вход после реконструкции.jpg|Antiga fachada
Ficheiro:CentralStadium.jpg|Vista exterior
Ficheiro:CentralStadiumYekaterinburg.jpg|Interior do estadio
Eva Xanim

**Eva González Álvarez**, coñecida como **Eva Xanim**, nada en Navia de Suarna o 11 de decembro de 1994, é unha escritora e profesora galega.
## Traxectoria 
O pseudónimo *Xanim* corresponde ao nome da casa paterna.

Ademais de Navia de Suarna tamén está moi ligada ao concello asturiano de Ibias, no que foron nados seu pai e a súa nai.

Comezou os estudos no IES Lucus Augusti en 2010 (centro no que tamén realizou as prácticas docentes) e graduouse en Lingua e Literatura Galegas e Lingua e Literatura Españolas pola Universidade de Santiago de Compostela. En xullo de 2018 aprobou as oposicións de profesora de Lingua Galega e Literatura para ensino secundario.

É escritora dalgún que outro texto poético e narrativo e ten colaborado en numerosos proxectos literarios, revistas e presentacións de libros. A investigación, a arte, a natureza e a lingua son algunhas das súas paixóns.

## Obra 
Colaborou na revista luguesa *Xistral* e participou en varios libros colectivos:
* *Abadessa, oí dizer, relatos eróticos de escritoras da Galiza* (2017). Autoras: Carmen Blanco, María Lado, Verónica Martínez, Raquel Miragaia, Teresa Moure, Emma Pedreira, Isabel Rei Samartim, Susana Sánchez Arins, Rexina Vega e Eva Xanim. Através Editora, 120 páxinas. ISBN 978-84-16545-09-4.
* *Remédios para o galego* (2017). Diego Bernal, Valentim Fagim (coord.). Através Editora. ISBN 978-84-16545-13-1.

## Notas 
## Véxase tamén 
### Ligazóns externas 
* Cada día sen ti. Eva Xanim  (2014)
* Eva Xanim  (2015)
Hausjärvi

**Hausjärvi** é un municipio de Finlandia situado na rexión de Tavastia Propia. En 2018 a súa poboación era de 8&nbsp;467 habitantes. A superficie do termo municipal é de 398,77&nbsp;km2, dos cales 9,41&nbsp;km2 son auga. O concello ten unha  densidade de poboación de 21,75 hab./km².

Limita cos municipios Hämeenlinna, Janakkala e Riihimäki, pertencentes á súa mesma rexión, Hyvinkää e Mäntsälä na rexión de Uusimaa, e  Hollola e Kärkölä na rexión veciña de Päijänne Tavastia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web da cidade de Hausjärvi
Neumünster

**Neumünster** é unha cidade alemá situada no centro do estado de Schleswig-Holstein.

## Historia e características 
Segundo o censo correspondente ao ano 2016 tiña 79.680 habitantes. Neumünster medra en ambos os bancos do río Schwale. Acolle unha igrexa evanxélica e outra católica e un número elevado de escolas. Despois da cidade veciña de Altona, agora parte de Hamburgo, é o centro industrial máis puxante da provincia.

A súa tradición industrial céntrase no téxtil, papel, maquinaria industrial, cervexa e doces.

O seu comercio comeza de maneira significativa no século XVII cunha migración de obreiros do sector téxtil desde a cidade, situada máis ao sur, de Bad Segeberg.

Unha delegación industrial nipoa adicada á automoción fundou nos anos 80 unha sede na cidade, aínda activa, da empresa Panasonic.

Nesta cidade está situada a prisión de Neumünster, unha das de meirande criminalidade de Alemaña.

## Cidades irmás 
* Parchim
* Gravesend
* Koszalin
* Giżycko
* İlkadım

## Notas 
## Véxase tamén
### Ligazóns externas 
* Páxina oficial de Neumünster .
Compostellanum

***Compostellanum. Sección de Estudios Jacobeos*** (ou ***Compostellanum. Sección de Ciencias Eclesiásticas***) é unha revista católica en castelán, fundada polo cardeal Fernando Quiroga Palacios, publicada en Santiago de Compostela desde 1956, de periodicidade trimestral.

## Descrición 
Único órgano do Centro de Estudos Xacobeos e do Instituto Teolóxico Compostelán. Comeza a publicarse en 1956 e publica ao ano catro volumes; dous de investigación teolóxica (*Sección de Ciencias Eclesiásticas*) e dous de estudos históricos (*Sección de Estudios Jacobeos*), preferentemente sobre o tema de Santiago na historia. Trata temas como a peregrinación cristiá, a igrexa católica, relixión ou arquitectura relixiosa. O primeiro número da revista foi publicado no primeiro trimestre de 1956, baixo a dirección do profesor Manuel Rey Martínez.
miniatura|300px|*Compostellanum* alterna temática, equipo de redacción (e cabeceira).
Esta revista foi fundada polo mesmo creador do Centro, o cardeal Fernando Quiroga Palacios, o cal dixo explicitamente no número 1 da publicación que *«a revista quería ser un vehículo portador das inquietudes e dos traballos e investigacións dos profesores do noso seminario e doutros estudosos, sacerdotes e segrares, no que se refire ás ciencias sagradas e ás profanas, en canto con aquelas se relacionan»*.

Trátase dunha publicación que mantivo vivo o estudo e espírito do fenómeno xacobeo nos últimos 50 anos. Nela, publicáronse traballos de gran calado científico sobre as investigacións torno o sepulcro de Santiago. Moitos destes traballos seguen a ser referencia obrigada para os estudosos do feito Xacobeo.

## Véxase tamén 
### Bibliografía 
* 
* 
* 
### Outros artigos 
* Instituto de Estudos Xacobeos
* Arquidiocese católica latina de Santiago de Compostela
### Ligazóns externas 
* Índice de autores
* *Compostellanum* en xacopedia.com
* Rede de Bibliotecas Universitarias (REBIUN).
Sociedade Deportiva Barallobre

A **Sociedade Deportiva Barallobre** é unha organización deportiva fundada en 1928 no lugar do Ramo, na parroquia de Barallobre, concello de Fene.

## Notas
Ilia Devin

**Ilia Devin** (), nado o 20 de xullo de 1922 en Sire Теrizmorga e finado o 13 de novembro de 1998 en Saransk, foi un xornalista e escritor mordovo, un dos principais escritores en lingua moksha.

## Traxectoria 
Naceu no seo dunha familia labrega e estudou na súa localidade natal. Loitou en varias frontes durante a segunda guerra mundial co Exército Vermello e logo da guerra traballou na radio estatal de Mordova mais nas publicacións periódicas *Mokšen Pravda* e *Mokša*. Membro da Unión de Escritores de Rusia dende 1949, foi o presidente da Unión de Escritores da República de Mordovia (1971-1984). Membro do Consello Supremo da RSS de Mordovia (1975-1980), delegado no XXV Congreso do PCUS (1976)
### Actividade literaria 
Comezou a escribir durante os seus anos escolares, publicou o seu primeiro poema en 1939 na revista *Kolkhozon Eriaf* e nos anos seguintes publicou en diversas revistas mordovas. Durante a guerra publicou en revistas militares e en 1945 publicou o seu primeiro libro, unha selección da súa poesía militar, *Šobdavan Zari* . Ao longo da súa vida publicou 20 libros, tanto de poesía como de prosa. Pero a súa obra principal é a novela *Nariše* que saíu do prelo en 1969, ambientada nos anos inmediatamente posteriores á guerra nunha aldea mordova, a trama céntrase na nova xeración que participa activamente en todas as esferas de actividade nuns anos marcados polas dificultades causadas pola guerra e polas moitas pexas que poñen os membros da vella xeración aos avances.

## Notas
Igrexa de Sjonhem

A **igrexa de Sjonhem** (sueco: *Sjonhems kyrka*) é unha igrexa medieval luterana en Sjonhem, na illa sueca de Gotland, pertencente á diocese de Visby.

## Historia e arquitectura 
A parte máis antiga da igrexa de Sjonhem é a torre, construída durante o século XIII. Orixinalmente esta estaba unida a unha igrexa románica moito máis pequena. O coro e a nave dese edificio foron derrubados e substituídos pola estrutura actual a mediados do século XIII. No seu interior, as bóvedas están decoradas con frescos medievais, que tamén datan do século XIII. Algunhas das vidreiras probablemente son as orixinais. Un crucifixo no altar e pouco posterior, do século XIV. A súa pía bautismal e considerablemente máis antiga, do século XII e máis vella que o propio edificio actual. Foi realizada polo canteiro coñecido como Hegvald. A igrexa permaneceu case inalterada dende a Idade Media; o cambio máis grande ocorreu en 1818 cando se construíu a sancristía.

## Galería de imaxes 

Sjonhem kyrka - KMB - 16000300024500.jpg|Vista dende o aire
Sjonhems kyrka - KMB - 16000200026620.jpg|Interior da igrexa
Sjonhems kyrka - KMB - 16000200026690.jpg|Pía bautismal

## Notas
Cēsis

**Cēsis** (en letón *Cēsis*, en estoniano *Võnnu*, en alemán *Wenden* e en ruso *Кесь/Цесис* é unha cidade de Letonia. Con 15,400 habitantes (2016) é a segunda maior cidade ao norte da rexión de Vidzeme, despois de Valmiera. Estivo nomeada a Capital Europea da Cultura no ano 2014. A batalla de Cēsis no xuño de 1919, onde forzas letoas e estonianas combateron contra os alemás, considérase como decisiva na guerra de independencia de Letonia.

miniatura|Vista da cidade, xullo de 2018

## Notas 
## Véxase tamén
### Ligazóns externas 
* Turismo en Cēsis